**The Police** var ei britisk musikkgruppe som var aktiv i tida 1977-86, og som var samla att i 2007/08 til ein verdsturne. Gruppa bestod av Sting, Stewart Copeland og Andy Summers. Musikkstilen til pop/rock-gruppa har impulsar frå både reggae-, «new wave-» og jazzmusikk. The Police er kjend for ei rad populære melodiar, som til dømes *Roxanne*, *Don't Stand So Close to Me* og *Every Breath You Take*.

Historikk
---------

The Police vart danna i 1976 i London av trommeslagaren Stewart Copeland. Han rekrutterte bassisten og songaren Sting. Litt seinare på året kom også gitaristen Andy Summers.

Gruppa fekk sitt gjennombrot i 1978 med låten *Roxanne*, som fyrst kom på singelplate og sidan var med på debutalbumet *Outlandos d'Amour* same året. I 1979 gav The Police ut albumet *Reggatta de Blanc*, med hitsingelen *Message in a Bottle*, som etablerte gruppa i det musikalske toppsjiktet i Europa. Med *Zenyatta Mondatta* i 1980 fekk gruppa sitt store gjennombrot i Nord-Amerika, og der låtane *De Do Do Do, De Da Da Da* og *Don't Stand So Close to Me* merka seg ut. Framgangen heldt fram med storseljaren *Ghost in the Machine* frå 1981, mellom anna med melodien *Every Little Thing She Does Is Magic*.

The Police tok pause gjennom 1982, då medlemane arbeidde med eigne prosjekt. Gruppa kom tilbake i 1983 med albumet *Synchronicity* som inneheld den mest kjende songen til The Police; *Every Breath You Take*. Albumet vart fylgt av turnéen *Synchronicity Tour*, som var avslutta i mars 1984. Kort deretter byrja medlemane i gruppa å satse på sine solokarrierer. Gruppa var samla for ei tid i 1986, men spela ikkje inn ny musikk.

I 2007 vart The Police samla til Grammy Award-festen, og la deretter ut på ein verdsturné som vara frå 2007 til 2008. Eit livealbum kom ut i 2008.

Diskografi
----------

### Studioalbum

* *Outlandos d'Amour* (1978)
* *Reggatta de Blanc* (1979)
* *Zenyattà Mondatta* (1980)
* *Ghost in the Machine* (1981)
* *Synchronicity* (1983)

### Livealbum

* *Live!* (1995)
* *Certifiable: Live in Buenos Aires* (2008)

Kjelder
-------

* *Denne artikkelen bygger på «The Police» frå Wikipedia på svensk, den 13. august 2012.*

Bakgrunnsstoff
--------------

 Wikimedia Commons har multimedia som gjeld: **The Police**

* The Police si heimeside
* Allmusic - The Police

| * v
* d
* e
The Police |
| --- |
| **Stewart Copeland • Sting • Andy Summers**
Henry Padovani |
| Studioalbum | *Outlandos d'Amour • Reggatta de Blanc • Zenyattà Mondatta • Ghost in the Machine • Synchronicity* |
| Singlar | «Fall Out» • «Roxanne» • «Can't Stand Losing You» • «So Lonely» • «Message in a Bottle» • «Walking on the Moon» • «Bring On the Night» • «The Bed's Too Big Without You» • «Don't Stand So Close to Me» • «De Do Do Do, De Da Da Da» • «Invisible Sun» • «Every Little Thing She Does Is Magic» • «Spirits in the Material World» • «Secret Journey» • «Every Breath You Take» • «Wrapped Around Your Finger» • «Synchronicity II» • «King of Pain» |
| Andre album | *Six Pack • Every Breath You Take: The Singles • Greatest Hits • Message in a Box: The Complete Recordings • Every Breath You Take: The Classics • Live! • The Very Best of Sting & The Police • The Police • Certifiable: Live in Buenos Aires* |
| Tilknytte artiklar | Diskografi • Strontium 90 • *Strontium 90: Police Academy • Brimstone & Treacle • ¡Policia!: A Tribute to the Police • Everyone Stares* • Sting |

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |